Gespikkelde opah

Die Gespikkelde opah (Lampris guttatus) is 'n vis wat voorkom in al die oseane van die wêreld in subtropiese en gematigde waters; hulle kom nie voor in ekwatoriële water nie. In Engels staan die vis bekend as die Spotted opah.

 Voorkoms 
Die vis se lyf is blouerig met die bokant donkerder en die onderkant meer silwerblouerig. Die hele lyf is ook bedek met wit kolletjies. Al die vinne en die voorste gedeelte van die snoet is rooi-oranje van kleur. Die vis word tot 1,8 m lank en 150 kg swaar.

 Habitat 
Die vis kom voor in die oop see; vanaf die oppervlakte tot by dieptes van 500 m. Hulle eet pelagiese vis; asook tjokka en jellievis. Dit is 'n goeie eetvis.

 Sien ook 
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

 Eksterne skakel 
 Lampris-guttatus by Fishbase.

 Bron 
 Coastal Fishes of Southern Africa. Phil & Elaine Heemstra. 2004. 

Kategorie:Beenvisse